Document ID: 32007D0168

ΑΠΌΦΑΣΗ ΤΟΥ ΣΥΜΒΟΥΛΊΟΥ
της 22ας Φεβρουαρίου 2007
για το διορισμό του αντιπροέδρου του Κοινοτικού Γραφείου Φυτικών Ποικιλιών
(2007/168/ΕΚ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τον κανονισμό (ΕΚ) αριθ. 2100/94 του Συμβουλίου, της 27ης Ιουλίου 1994, για τα κοινοτικά δικαιώματα επί φυτικών ποικιλιών (1), και ιδίως το άρθρο 43 παράγραφος 3,
τον κατάλογο υποψηφίων που πρότεινε η Επιτροπή στις 22 Νοεμβρίου 2006, αφού έλαβε τη γνώμη του διοικητικού συμβουλίου του Κοινοτικού Γραφείου Φυτικών Ποικιλιών και κατόπιν διαβούλευσης με τον πρόεδρο του εν λόγω Γραφείου,
ΑΠΟΦΑΣΙΖΕΙ:
Άρθρο 1
1. Ο κ. Carlos PEREIRA GODINHO, διορίζεται αντιπρόεδρος του Κοινοτικού Γραφείου Φυτικών Ποικιλιών («Γραφείο») για περίοδο πέντε ετών, στο βαθμό AD 12, σύμφωνα με την προκήρυξη κενής θέσης που δημοσιεύθηκε στην Επίσημη Εφημερίδα (2).
2. Η θητεία του κ. Carlos PEREIRA GODINHO αρχίζει από την ημερομηνία κατά την οποία θα αναλάβει τα καθήκοντά του, η οποία πρόκειται να συμφωνηθεί από τον πρόεδρο και το διοικητικό συμβούλιο του Γραφείου.
Άρθρο 2
Ο πρόεδρος του διοικητικού συμβουλίου του Γραφείου εξουσιοδοτείται να υπογράψει τη σύμβαση πρόσληψης με τον κ. Carlos PEREIRA GODINHO.
Άρθρο 3
Η παρούσα απόφαση παράγει αποτελέσματα την ημερομηνία έκδοσής της.
Άρθρο 4
Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
Βρυξέλλες, 22 Φεβρουαρίου 2007.

Labels: 9
15